306 MOGENS CLEMMENSEN. 
(Fig. 21) var nu ca. 1,88 meter lang; Hovedenden laa mod Vest 
(Fig. 3), saa Ansigtet har vendt mod Alteret; Bredden i Bunden var 
her ca. 33 cm; hvorimod Fodenden kun var 26 cm bred. Paa begge 
Langsider sad skraatstillede Brædder, 13 cm brede ved Hovedenden; 
men ganske lave ned mod Fodenden. Det kan med Bestemthed 
siges, at der intet Endebrædt har været i Fodenden, — og vistnok 
heller ikke ved Hovedgærdet; her laa imidlertid svage Rester af 
Bræddestumper, (der muligt kan have været Laag); men da denne 
Ende af Kisten var den mest medtagne og sammensunkne, og til- 
med knust af Sten i den oven over liggende Fyld, kunde intet 
bestemt afgøres; i denne Ende var kun nogle brune Partier i Sandet 
tilbage af Knoglerne. Fodenden derimod var tydelig, og her laa 
Knoglerne af begge Ben indtil midt op paa Laarene; Skinneben og 
Knæ var bedst bevarede; højre Skinneben havde et Brud; Fodknog- 
lerne var vanskelige at skelne. Paa Bundbrædtet saas Plantefibrer 
paa tværs i et tyndt Lag, det saa ud, som det kunde være Rester af 
Græs (Hø) eller Mos. Med Undtagelse af et lille Skaar af brændt 
Ler fandtes ikke andet i Kisten, hverken Kraniet eller Rester af Tøj. 
— Jeg medtog kun nogle Smaaprøver af Træet! og et Stykke af 
venstre Bens Laarknogle. Træet var nu kun 1—5 mm tykt. Alt 
blev efterladt uforstyrret og med Forsigtighed atter tilkastet, saaledes 
at en eventuel senere Undersøgelse er mulig; — der er dog ikke 
Haab om yderligere Oplysninger. 
Det maa antages, at Kisten kun har bestaaet af tynde Brædder, 
1 Prof. О. G. PETERSEN ved Landbohøjskolen har været saa elskværdig at under- 
søge de hjembragte Træprøver, og meddeler om Træet fra Kisten, at det paa 
Grund af dets opløste Tilstand „ikke tillader nogen mikroskopisk Under- 
søgelse". 
